વેકેશનનો સમય હતો. શહેરમાં રહેતાં બાળકો પોતાનાં દાદા-દાદીને ઘરે ગામડે આવ્યાં હતાં. દરરોજની જેમ બાળકો દાદાને વીંટળાઈ વાર્તા સાંભળી રહ્યાં હતાં. તેવામાં દાદાએ એક બાળકને અડધો ગ્લાસ પાણી ભરી લાવવાનું કહ્યું. દાદાએ વાર્તા અધવચ્ચે જ છોડી અડધા ભરેલા એ ગ્લાસનું નિરીક્ષણ કરવા કહ્યું. તમામ બાળકોએ પોતપોતાની વિચારશક્તિ પ્રમાણે જવાબ આપ્યા. કોઈએ કહ્યું કે, ગ્લાસ અડધો ખાલી છે. તો કોઈએ કહ્યું, ના, ગ્લાસ અડધો ભરેલો છે. તો એકે કહ્યું દાદાજી આ ગ્લાસ અડધો હવાથી અને અડધો પાણીથી એમ સંપૂર્ણ ભરેલો છે.